recursal/SuperWikiNEXT-32B huggingface dataset:
Sydän-Laukaan koulu ja Laukaan lukio, 2003-2007 peruskorjattu osa
Laukaan lukioLukion uudet tilat syksyllä 2020

**Laukaan lukio** on Laukaassa toimiva lukiokoulutusta antava oppilaitos. Lukion rehtorina toimii Jyri Pesonen.

Lukion sijaitsee Laukaan kirkonkylällä ja opiskelijoita lukiossa on noin 260.

Peruskorjaus 2003–2007
----------------------

Laukaan lukion ja Sydän-Laukaan koulun yhteisten tilojen peruskorjaus aloitettiin vuonna 2003, jolloin vanhempien tilojen yhteyteen rakennettiin liikuntahalli. Liikuntahalli on koulun omaisuutta, mutta koulun lisäksi sen tiloja käyttävät useat urheilujärjestöt ja -joukkueet. Halli otettiin käyttöön syksyllä 2004, mutta viralliset avajaiset pidettiin vasta joulukuussa 2004.

Koulun vanhempien tilojen peruskorjaus aloitettiin noin vuosi liikuntahallin valmistumisen jälkeen. Peruskorjauksen ensimmäisessä osassa koulun A-siipi, jossa oli lähinnä Sydän-Laukaan koulun tiloja, purettiin sisältä täysin ja peruskorjattiin uuteen muotoon. Seuraavana oli vuorossa koulun osa, jossa sijaitsivat opettajainhuone, juhlasali ja ruokala. Kyseinen osa purettiin täysin ja paikalle rakennettiin uusi rakennus, joka valmistui kesällä 2007. Uudessa osassa sijaitsevat nykyisin opettajainhuone, tiloja opiskelijoille, ruokala, musiikkiluokka ja noin 100 hengelle tarkoitettu auditorio. Uusi rakennus otettiin käyttöön syksyllä 2007.

Samalla kun uutta osaa rakennettiin, peruskorjattiin koulun historiallisin osa. Pääpiirteittäin rakennuksen sisältä purettiin kaikki pois, jonka jälkeen rakennettiin uutta tilalle. Joidenkin luokkatilojen kokoa ja käyttötarkoitusta muutettiin peruskorjauksen yhteydessä.

Peruskorjauksen viimeisessä vaiheessa korjattiin koulun lukiosiipi, joka siirtyi vuonna 2020 yläkoulun käyttöön lukion uusien tilojen valmistuttua.

Uudisosa sisältä

Uudet tilat otettiin käyttöön 2020
----------------------------------

Laukaan lukion uusien tilojen rakentaminen aloitettiin kesällä 2019 ja ne otettiin käyttöön lukuvuonna 2020–2021. Uudisosaan tuli lukiolle mm. uudet luokkatilat, runsaasti välituntitilaa, paikkoja opiskelijoiden itsenäiseen opiskeluun ja ryhmätyöskentelyyn sekä oma opettajainhuone ja muut hallintotilat. Lisäksi uudisrakennukseen rakennettiin Sydän-Laukaan koulun kanssa yhteinen ruokala ja musiikin opiskelutilat. Uusia liikunnan ja kuvataiteen tiloja ei rakennettu.

Uudisosaan rakennettiin luokka- ja muita opetustiloja myös ammattioppilaitos POKElle. POKEn opiskelijat myös käyttävät yhteistä ruokalaa ja välituntitiloja.

Lähteet
-------

1. ↑  Yhteystiedot ja henkilökunta Laukaan lukio. Viitattu 11.9.2020.
2. 1 2  Hakijalle Laukaan lukio. Viitattu 11.9.2020.
**Robert Gustav Paulig** (5. maaliskuuta 1947 Helsinki – 22. heinäkuuta 2020 Helsinki) oli suomalainen yrittäjä, Henrik Pauligin poika ja Gustav Pauligin pojanpojanpoika.

Robert Paulig syntyi Pauligin yrittäjäsukuun. Hän opiskeli Svenska handelshögskolanissa ja valmistui diplomiekonomiksi vuonna 1975. Hän työskenteli suvun paahtimoyrityksessä Paulig-konsernissa vuoteen 1986 saakka ja lähti siitä erimielisyyksien jälkeen, kun hän ei saanut perheyritystä viedyksi pörssiin. Hän perusti 1980-luvun lopulla Robert’s Coffee -ketjun, jota ovat vuodesta 2011 lähtien hoitaneet hänen lapsensa Carl-Gustav Paulig (s. 1983) ja Henrika Paulig (s. 1985).

Lähteet
-------

1. ↑  Liikemies Robert Paulig on kuollut 73-vuotiaana.  *Helsingin Sanomat*, 24.7.2020, s. A 11. Artikkelin verkkoversio.
2. 1 2  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 673. Helsinki: Otava, 2014. ISBN 978-951-1-28228-0.
3. ↑  Robert Paulig död.  *Hufvudstadsbladet*, 24.7.2020, s. 10. Artikkelin verkkoversio.

Aiheesta muualla
----------------

* Robert Pauligin muistokirjoitus *Helsingin Sanomissa*.
Poggioli ja Maria Denis *Addio giovinezzan* kuvauksissa vuonna 1940.
**Ferdinando Maria Poggioli** (15. joulukuuta 1897 Bologna – 2. helmikuuta 1945 Rooma) oli italialainen elokuvaohjaaja ja käsikirjoittaja.

Venetsian yliopistossa liiketaloutta opiskellut Poggioli aloitti elokuvauransa 1930-luvun alussa Cinesin leikkaajana, apulaisohjaajana ja dokumenttielokuvien tekijänä. Hänen ensimmäinen näytelmäelokuvansa oli Giacomo Casanovasta kertova *Arma bianca* ("Pistin") vuonna 1936. Ohjaajan läpimurtoelokuva oli vuonna 1940 valmistunut *Addio giovinezza!* ("Hyvästi nuoruus"), opiskelijan rakkaustarina 1900-luvun alun Torinosta. Sen myötä hän tuli tunnetuksi elokuvan muotokieltä korostavan "kalligrafisen" tyylin edustajana. Poggiolin parhaana pidetty elokuva on Luigi Capuanan romaaniin perustuva *Gelosia* ("Mustasukkaisuus", 1943), joka kuvaa intohimoista suhdetta sisilialaisen aatelisen ja hänen palvelijansa välillä.

Poggioli sai surmansa kaasuonnettomuudessa, jota epäiltiin myös itsemurhaksi. Hänen pitkään unohdettua tuotantoaan alettiin arvostaa uudelleen 1970-luvulla.

Lähteet
-------

1. 1 2  Moliterno, Gino: *Historical Dictionary of Italian Cinema*, s. 258–259. Lanham, Toronto, Plymouth: The Scarecrow Press, 2008. ISBN 978-0-8108-6073-5.
2. 1 2  Treccani: Enciclopedia del cinema *treccani.it*. Viitattu 19.2.2015. (italiaksi)

Aiheesta muualla
----------------

* Internet Movie Database: Ferdinando Maria Poggioli (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* IdRef

 |

 |
**Blankettilaki** (engl. *blanket law*, ranskan sanasta *blanc* ’valkoinen’) on laki, jossa ei ole varsinaisia oikeussäännöksiä, vaan ainoastaan valtion hallintoelimille annettu valtuutus oikeussäännösten antamiseen säädetyssä järjestyksessä.

Suomessa blankettilakeja käytetään usein valtiosopimusten lainsäädäntöä vaativien määräysten voimaansaattamiseen. Valtiosopimuksen sisältäessä voimassa olevien lakien kanssa ristiriidassa olevia kohtia on joko muutettava lainsäädäntöä tai säädettävä blankettilaki, jolla sopimuksen säännökset säädetään Suomessa voimassa oleviksi. Blankettilaki sisältää yleensä vain kaksi pykälää. Ensimmäisessä pykälässä lukee esimerkiksi "...sopimuksen lainsäädännön alaan kuuluvat määräykset ovat lakina voimassa sellaisina kuin Suomi on niihin sitoutunut". Toisessa pykälässä lukee vaikkapa "Tämän lain voimaantulosta säädetään tasavallan presidentin asetuksella."

Ehdotus blankettilaiksi annetaan eduskunnalle hallituksen esityksessä. Samassa esityksessä eduskuntaa pyydetään hyväksymään myös neuvoteltu valtiosopimus. Tällaista lakiehdotusta ei voida jättää lepäämään, mutta muuten se käsitellään kuten muutkin lakiehdotukset. Perustuslakia koskeva blankettilaki on hyväksyttävä kahden kolmasosan enemmistöllä, muissa riittää yksinkertainen enemmistö.

Blankettiasetus
---------------

Jos valtiosopimuksen voimaansaattaminen ei edellytä lain säätämistä, voidaan asiasta antaa asetus. Tällöin annetaan yleensä blankettiasetus. Sellainen annetaan usein myös lainsäädäntöä edellyttäneen valtiosopimuksen voimaansaattamisesta. Blankettiasetus saattaa sisältää myös esimerkiksi Suomen tekemiä varaumia sopimukseen.

Blankettilait ja blankettiasetukset ovat blankettisäädöksiä.

Lähteet
-------

* *Uusi tietosanakirja*. Tietosanakirja oy, 1960.
* *Spectrum*, s.v. "valtiosopimus". WSOY, 1981.
**Family Computer Disk System** (jap. ファミリーコンピュータ ディスクシステム, *Famiri Konpyūta Disuku Shisutemu*) (**FDS**) on levykeasema Nintendon Family Computerille (Famicom), ja se julkaistiin helmikuussa 1986. Vain Japanissa julkaistu lisäosa sijoitetaan Famicomin pohjaan, ja se liitetään Famicomin kasettiaukkoon RAM-adapterilla. Adapterin mukana tuli myös lisää RAM-muistia, joka oli tarpeen laitteen käyttämiseen: 32 KB ohjelmamuistia ja 8 KB datalle.

Famicom Disk Systemin käyttämä *Quick Disk* -levyke.
Laite käyttää Mitsumin *Quick Disk* -formaattiin perustuvia 128 kilotavun levykkeitä (64 KB molemmilla puolilla), joita kutsuttiin nimellä *Disc Card*.

Famicomin levykkeitä oli paljon halvempaa tuottaa kuin pelimoduuleja, minkä vuoksi useat kehittäjät tekivät pelinsä FDS:lle. Aikanaan levykkeiden tallennuskapasiteetti mahdollisti peleissä kiinnostavia ominaisuuksia, kuten pelitilanteen tallentamisen suoraan levykkeelle; tällaisia pelejä olivat muun muassa *The Legend of Zelda* (ensimmäinen FDS-peli), *Metroid*, ja *Kid Icarus*. Monet FDS:n peleistä käännettiin myöhemmin kansainvälisiä markkinoita varten moduuleille. Tällöin pelitilanteen tallentamiseen käytettiin joskus salasanoja ja joskus pelimoduulin tallennusmuistia.

Nintendon visiona oli, että pelaajat voisivat ladata levykkeelle toisen pelin lopetettuaan yhden Nintendo Disk Writer -kioskeissa. 
Nintendo julkaisi kaikki pelinsä kahden vuoden ajan vain FDS:lle. Laitteesta ei kuitenkaan tullut odotetunlaista menestystä; pelimoduuliteknologia oli kehittynyt patteritallennuksen ja kapasiteetin osalta (yli 128 KB), eikä FDS enää vedonnut kehittäjiin. 

Pelien laiton kopiointi moduuleilta levykkeille söi pelikehittäjien tuloja huolimatta useista muutoksista ja kopiointisuojausmenetelmien kehittämisestä. Viimeinen naula FDS:n arkkuun oli laiton oheislaite, joka yhdistettynä toiseen FDS:ään mahdollisti pelien laittoman kopioinnin. Lopulta vuonna 1993 Nintendo määräsi hajotettavaksi kaikki asiakkaita varten tehdyt kopiointilaitteet. 

Laitetta myytiin noin 4,5 miljoonaa kappaletta elinkaarensa aikana.

Lähteet
-------

1. 1 2  About the FDS Famicom Disk System. Viitattu 13.6.2017.
2. 1 2 3 4  Slipped Disk - The History of the Famicom Disk System  November 20, 2010. NintendoLife. Viitattu September 5, 2014.
3. ↑  Family Computer Disk System *atarihq.com*. Viitattu 13.6.2017.

Aiheesta muualla
----------------

* Kuvia tai muita tiedostoja aiheesta **Famicom Disk System** Wikimedia Commonsissa
Juhlaunivormuun pukeutuneita École polytechiquen opiskelijoita.
**École polytechnique** on yksi Ranskan tunnetuimmista insinöörien koulutuslaitoksista. Se on toiminut suurimman osan historiastaan Pariisissa tai sen lähiympäristössä, vuodesta 1976 alkaen Palaiseaussa. Ensimmäiset naisopiskelijat otettiin vuonna 1972. 

Tämä teknillisen korkeakoulutuksen esikuvana toiminut instituutio perustettiin vuonna 1794 nimellä Yleisten töiden keskuskoulu. Eräs perustamisen aktiivisimmista taustavaikuttajista oli Gaspard Monge, joka oli nuorena toimiessaan sotilasoppilaitoksen piirtäjänä keksinyt erityisesti tekniikan kehitykselle tärkeän matematiikan alan, deskriptiivisen geometrian.

Perustamisestaan lähtien École polytechnique on ollut erityisasemassa muihin korkeakouluihin verrattuna. 1900-luvun puolivälistä asti sitä on kutsuttu lisänimellä X, joka juontuu opintojen matematiikkapainotuksesta. 

École polytechnique on ollut perinteisesti väylä Ranskan yhteiskunnan merkittävimpiin asemiin. Sen entiseen opiskelijakuntaan mahtuu niin poliitikoita, upseereita, tutkijoita kuin elinkeinoelämän vaikuttajiakin. Melkein kaikki 1800-luvun merkittävät matemaatikot opettivat myös École polytechniquessa tai sen yhteyteen perustetussa École normalessa. Pariisin yliopiston merkitys matematiikan kehityksen kannalta oli 1700- ja 1800-luvuilla vähäinen.

École polytechnique oli sotilaslaitos aina vuoteen 1970 asti. Nykyisin se on Ranskan puolustusministeriön suoraa tukea nauttiva julkinen koulutus- ja tutkimuslaitos.
Koulu on myöntänyt insinööritutkintoja vuodesta 1937. Nykyinen koulutus on joko maisteri- (vuodesta 2005) tai tohtoritasoista (vuodesta 1985). Kun alkuperäisen todistuksen otsikkona oli d'ingénieur *diplômé de l'École polytechnique*, tutkinnon suorittaneita nimitetään polyteknikoiksi, ransk. *polytechniciens*). École polytechnique kuuluu nykyisin osana kokonaisuuteen nimeltään ParisTech. 

The Times Higher Education Supplementin julkaiseman vuoden 2007 rankingin mukaan École polytechnique on maailman 28. paras korkeakoulu. Vuoden 2007 Shanghain listalla sen sijoitus on puolestaan 203–304. 

École polytechniquen pääsykokeet tunnetaan erittäin vaativina.

Lähteet
-------

* Lehtinen, Matti: Technica Belli ja Napoleonin lause.  *Nettisanomat*, 21.3.2006, nro 4.  Maanpuolustuskorkeakoulu. Artikkelin verkkoversio. Viitattu 7.2.2008. [vanhentunut linkki]
* Ècole polytechniquen kotisivut (englanniksi)

### Viitteet

1. ↑  Code de l'éducation  22.6.2000. École polytechnique.  Arkistoitu 15.3.2008. Viitattu 7.2.2008. (ranskaksi)
2. 1 2  Technica Belli ja Napoleonin lause
3. 1 2 3  Ranskan vallankumouksen ajan matematiikkaa: Monge ja École Polytechnique.  *Matematiikkalehti Solmu*, 2000. Solmu.math.helsinki.fi:  Helsingin yliopisto. ISSN 1458-8048. Artikkelin verkkoversio. Viitattu 8.2.2008.
4. ↑  Relatif à l'exercice de la tutelle du ministre de la défense sur divers organismes publics confié à la délégation générale pour l'armement  7.10.2005. École polytechnique.  Arkistoitu 12.4.2009. Viitattu 7.2.2008. (ranskaksi)

CommonsCommons
Wikimedia Commonsissa on kuvia tai muita tiedostoja aiheesta **École polytechnique**.
**Éder Citadin Martins** (tai pelkästään **Éder**; s. 15. marraskuuta 1986 Lauro Müller, Santa Catarina, Brasilia) on brasilialais-italialainen jalkapalloilija, joka edustaa Serie A:ssa pelaavaa Sampdoriaa. Pelipaikaltaan molempijalkainen Éder on hyökkääjä. Hän kuuluu myös Italian jalkapallomaajoukkueeseen.

Seurajoukkueura
---------------

Éder aloitti uransa kotimaansa pääsarjan Criciúmassa, jossa hän pelasi vuodet 2004-2005. Vuonna 2006 hän muutti Italiaan, Empoli FC:n riveihin. Vuosina 2006-2008 hän pelasi seuran paidassa Serie A:ssa viisi ottelua.

Vuodet 2008-2009 Éder pelasi Serie B:n Frosinone Calciossa, jossa otteluita kertyi 52 ja maaleja hienot 21 kappaletta. Heinäkuussa 2009 hän palasi takaisin Empoliin, joka oli pudonnut Serie B:hen. Empolissa hän pelasi kaudella 2009-2010 40 ottelua, joissa syntyi upeat 27 maalia. Se poiki siirron kaudeksi 2010-2011 Serie A:n Brescia Calcioon, jossa pelejä kertyi 35 ja maaleja kuusi. 

Kaudeksi 2011-2012 Éder siirtyi Serie A:n AC Cesenaan, jota hän edusti puolen kauden ajan tehden 17 pelaamassaan ottelussa kaksi osumaa. Tammikuussa 2012 hän siirtyi lainalle Serie B:n Sampdoriaan, joka nousi kauden jälkeen Serie A:han.

Éder siirtyi kaudeksi 2012-2013 pysyvällä siirrolla Sampdoriaan. Ensimmäisellä kaudellaan hän teki 30 ottelussa seitsemän osumaa. Toisella kaudella, eli kaudella 2013-2014 hän onnistui maalinteossa 12 kertaa 33 pelissä. Myös kaudella 2014-2015 Éder on pelannut hyvin.

Maajoukkueura
-------------

Éderillä on synnyinmaansa Brasilian kansalaisuuden lisäksi myös Italian kansalaisuus, jonka hän on saanut pelattuaan jo yli yhdeksän vuotta Italiassa. 

Maaliskuussa 2015 hänet valittiin Italian jalkapallomaajoukkueeseen EM-karsintaotteluun Bulgariaa vastaan ja ystävyysotteluun Englantia vastaan hänen pelattuaan hyvin Sampdorian paidassa kaudella 2014-2015. Tämä nostatti Italiassa kohun siitä, että ulkomaalaissyntyisiä pelaajia ei pitäisi ottaa maajoukkueeseen mukaan. Éder debytoi maajoukkueessa Bulgariaa vastaan tullen vaihdosta kentälle ja tasoittaen ottelun loppunumeroiksi viitisen minuuttia ennen loppua 2-2.

Lähteet
-------

1. 1 2 3 4
2. 1 2 3 4 5 6 7
3. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Portugali

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.

Aiheesta muualla
----------------

* Éder Citadin Martins Transfermarkt-sivustolla (englanniksi)
* Éder Citadin Martins Soccerway-sivustolla

Italian joukkue – Jalkapallon EM-kilpailut 2016
1 Buffon |
2 De Sciglio |
3 Chiellini |
4 Darmian |
5 Ogbonna |
6 Candreva |
7 Zaza |
8 Florenzi |
9 Pellè |
10 Motta |
11 Immobile |
12 Sirigu |
13 Marchetti |
14 Sturaro |
15 Barzagli |
16 De Rossi |
17 Éder |
18 Parolo |
19 Bonucci |
20 Insigne |
21 Bernardeschi |
22 El Shaarawy |
23 Giaccherini |
Valmentaja Conte
**Alejandro** (**Alessandro**) **de Tomaso** (10. heinäkuuta 1928 Buenos Aires, Argentiina — 21. toukokuuta 2003 Modena, Italia) oli argentiinalainen kilpa-autoilija, Formula 1 -kuljettaja, ja kilpa-autojen valmistaja.

De Tomaso ajoi vain kaksi F1-sarjan GP:tä vuosina 1957 ja 1959 Ferrarin ja Cooperin talleissa. Hän sijoittui yhdeksänneksi Argentiinan GP:ssä 1957, toinen kisa päättyi keskeytykseen. Hän ei saanut MM-pisteitä.

De Tomaso toimi nuoruudessaan Argentiinan silloista presidenttiä Juan Perónia vastustavassa underground-sanomalehdessä ja joutui vaikeuksiin. Hän muutti isänsä entiseen kotimaahan Italiaan ja asettui Modenaan, jossa hän työskenteli Maserati-kilpatallin mekaanikkona. Hän oli harrastanut aiemmin kilpa-autoilua ja niinpä hän uudessa työpaikassaan pääsi myös auton rattiin. Ensimmäisen merkittävän voittonsa hän saavutti 1955 Buenos Airesissa.

Pian tämän jälkeen de Tomaso tapasi nuoren naiskilpa-autoilijan Elizabeth Haskinsin. He alkoivat ajaa kilpaa yhdessä, saavuttivat kohtalaista menestystä ja menivät naimisiin 1958. Samana vuonna pariskunta voitti luokkansa Sebringin 12 tunnin kilpailussa Yhdysvalloissa.

Alejandro de Tomaso jatkoi kilpailemista vuoteen 1960 saakka ja alkoi sen jälkeen rakentaa kilpa-autoja perustamassaan *De Tomaso Automobili* -tehtaassa. Vuonna 1965 Ford Motor Company osti de Tomason yrityksen. Hän jatkoi Fordilla tiiviisti uusien urheiluautojen kehittämistä, sellaisten kuin Vallenlungan ja Escortin. Vuonna 1974 de Tomaso lähti Fordilta ja jatkoi omin päin Pantera -autojen valmistamista Italiassa.

De Tomaso -autoa valmistetaan yhä ja sitä on tällä hetkellä saatavissa kolme eri mallia: L, GT4 ja GT5.

Katso myös
----------

* Moto Guzzi

Lähteet
-------

1. ↑  Encyclopædia Britannica (verkkoversio)View and modify data on Wikidata. Tieto on haettu Wikidatasta.
2. ↑  Alejandro de Tomaso *Drivers*. Motorsport Stats. Viitattu 10.7.2019. (englanniksi)

Aiheesta muualla
----------------

* CarMemories.com / de Tomaso (englanniksi)
* The Auto Channel / de Tomaso (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
Häjyt kokouslenkillä
**Häjyt ry** on Seinäjoella vuonna 1977 perustettu hölkkä- ja kuntoliikuntaseura. Sen erityisalueita ovat kestävyysurheilu: erityisesti maratonjuoksu ja muut pitkäkestoiset ja sitkeyttä vaativat lajit.

Häjyissä on noin 500 aktiivisesti kuntoilevaa jäsentä. Suurin osa heistä asuu Pohjanmaalla, mutta jäseniä on myös muualla Suomessa ja joitain myös Ruotsissa.

Seuran tarkoituksena on edistää liikuntaa ja muuta siihen liittyvää kansalaistoimintaa seuran toiminta-alueella. Seura tukee erilaisten henkilöiden mahdollisuuksia harrastaa kunto- ja terveysliikuntaa sekä kilpa- ja huippu-urheilua.

Häjyissä on paljon maratonjuoksun harrastajia. Noin sata seuran jäsentä on juossut 100 maratonia tai enemmän. Eniten maratoneja juossut Häjy on taivaltanut tuon 42 195 metrin pitkälti yli 1000 kertaa. Usea seuran jäsen on juossut yli 700 maratonia. Ajan tasalla olevat maratonmäärät löytyvät 100+ listalta..

Lähteet
-------

1. ↑  Koko maakunnan kuntoseura Häjyt 10-vuotias; Viiskunta 30.10.1987 (Arkistoitu – Internet Archive)
2. ↑  Hölkkä- ja kuntoliikuntaseura Häjyt  2012. Ilkka. Viitattu 21.4.2014.
3. ↑  Seuran säännöt, 2§ (Arkistoitu – Internet Archive)
4. ↑  100+ lista, Häjyt.net

Aiheesta muualla
----------------

* Seuran kotisivut
**Göte** on ruotsalainen miehen etunimi.

Göte on alkujaan lyhentymä muinaisskandinaavisesta nimestä *Gøtmar*, joka merkitsee Göötanmaan asukasta. Samaa merkitsee myös nimen myöhemmin syntynyt naispuolinen vastine Göta.

Suomessa nimi Göte on Digi- ja väestötietoviraston tietojen mukaan annettu vuoden 2019 loppuun mennessä 180 henkilölle. Nimestä esiintyy myös harvinaisempi kirjoitusasu *Göthe*, mutta se on annettu alle 40 henkilölle.

Göten nimipäivä on suomenruotsalaisen kalenterin mukaan nykyisin 8. syyskuuta. Ruotsissa nimipäivä on kuitenkin 27. tammikuuta, ja samoin oli Luulajan suomenkielisessä almanakassa vuosina 1901–1918. Suomenruotsalaiseen kalenteriin nimi otettiin vuonna 1950, ja nimipäivä oli aluksi 11. toukokuuta, mutta vuonna 1973 se siirrettiin nykyiselle päivälleen, joka ennestäänkin oli Götan nimipäivä.

Tunnettuja Göte- ja Göthe-nimisiä
---------------------------------

* Göte Hagström (1918–2014), ruotsalainen estejuoksija
* Göthe Hedlund (1918–2003), ruotsalainen pikaluistelija ja olympiamitalisti
* Göte Wälitalo (s. 1956), ruotsalainen jääkiekkomaalivahti

Lähteet
-------

1. 1 2 3  Pentti Lempiäinen: *Suuri etunimikirja*, s. 329. WSOY, 2004. ISBN 951-0-20400-4.
2. ↑  Nimipalvelu Digi- ja väestötietovirasto. Viitattu 8.9.2022.
3. ↑  1900-luvun almanakat (Välilehti Universitetsalmanackan, josta löytyvät suomenruotsalaisten almanakkojen kuukausisivut vuosilta 1900–1999) Helsingin yliopiston almanakkatoimisto. Viitattu 8.9.2022.
Mark Begich
**Mark Peter Begich** (s. 30. maaliskuuta 1962 Anchorage, Alaska) on yhdysvaltalainen demokraattipoliitikko, joka oli Alaskan osavaltion senaattori 2009–2015. Vuonna 2008 Begich voitti Alaskan senaattorivaaleissa istuvan senaattori Ted Stevensin, joka oli senaatin pitkäaikaisin republikaanipoliitikko.*lähde?*

Begichin isä Nick Begich oli kongressiedustaja, joka katosi vuonna 1972 lento-onnettomuudessa. Hänen kroatialainen isoisänsä John Begich muutti Yhdysvaltoihin vuonna 1901 Itävalta-Unkarista.*lähde?*

Begich on opiskellut University of Alaska Anchoragessa, muttei koskaan valmistunut. Hän on ollut naimisissa Deborah Boniton kanssa vuodesta 1990 ja heillä on vuonna 2002 syntynyt poika.*lähde?*

Lähteet
-------

1. ↑  BEGICH, Mark, (1962 - ) *Biographical Directory of the United States Congress*. Viitattu 26.10.2019.

Aiheesta muualla
----------------

* Kuvia tai muita tiedostoja aiheesta **Mark Begich** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* US Congress

 |

 |
**Giancarlo Giancovich** (s. 22. joulukuuta 1981) on englantilainen jalkapalloilija ja beachfutispelaaja, joka edustaa jalkapallossa Englannin yhdeksänneksi korkeimmalla sarjatasolla pelaavaa Brading Townia. Giancovich on pelipaikaltaan hyökkääjä. Hän on kotoisin Wightsaarelta.

Giancovich on pelannut Brading Townissa vuodesta 2010 asti. Vuonna 2011 hän pelasi kaksi ottelua kotipaikkansa Wightsaaren jalkapallomaajoukkueessa Island Gamesissa. 

Giancovich pelaa myös beachfutista Englannin korkeimmalla sarjatasolla Sandown Sociedadin paidassa. Hänellä on useita maan mestaruuksia. Vuonna 2013 Giancovich pelasi joukkueensa kanssa Euro Winners Cupissa, jossa hän onnistui maalinteossa kahdesti. Giancovich on Englannin ensimmäinen ja ainoa beachfutista ammatikseen pelaava pelaaja, vuonna 2009 hän pelasi Italian pääsarjan Cherviassa.

Giancovich on kuulunut pitkään myös Englannin beachfutismaajoukkueeseen. Hän debytoi maajoukkueessa Mundialiton ottelussa Portugalia vastaan vuonna 2003. Giancovich on myös maajoukkueen kaikkien aikojen paras maalintekijä 76 maalillaan 77 maaottelussa ja on myös maajoukkueen kapteeni.

Lähteet
-------

1. 1 2 3
2. ↑   (Arkistoitu – Internet Archive)
3. ↑
4. 1 2   (Arkistoitu – Internet Archive)
5. ↑
Götaverkenin telakka Göteborgissa vuonna 1946.
**Götaverken** oli Göteborgin Hisingeniin vuonna 1841 perustettu telakka, joka meni konkurssiin vuonna 1989.

Historiaa
---------

Telakan perusti skotlantilainen Alexander Keiller nimellä *Keillers Werkstad i Göteborg*. Vuoden 1867 konkurssin jälkeen telakasta tehtiin *Göteborgs Mekaniska Verkstads AB*, jonka johtoon asettui Kellerin poika James. Samalla telakka muutti toiselle puolen Götajokea. Vuonna 1906 se muutti nimensä muotoon *Göteborgs Nya Verkstads AB* ja vuonna 1917 muotoon *AB Götaverken*.

Ensimmäinen alus laskettiin telakalta vesille 1868. Vuonna 1906 telakan ostivat Hugo Hammar ja Sven Almqvist ja alkoivat kehittää sitä, kunnes vuonna 1917 myivät sen Dan Broströmille osaksi Broström-yhtymää. Hugo Hammar jatkoi telakan johtajana, ja vuonna 1933 Götavarvenista oli tullut maailman suurin telakka mitattuna vesillelasketuilla bruttotonneilla.

1960-luvun vaihteessa Götaverken perusti toisen telakan Arendaliin, jossa ensimmäisenä maailmassa työskenneltiin valtaosin sisätiloissa. Samalla vanhan telakan käyttö väheni, ja sieltä viimeinen vesillelasku tapahtui 1968.

Vuonna 1971 Broström-yhtymä myi Götaverkenin Salén-yhtymälle, joka puolestaan myi sen telakkakriisin jälkeen vuonna 1977 valtion perustaman Svenska Varvin tytäryhtiöksi. Telakka yritti erikoistua perinteisten tankkereiden ja malminkuljetusalusten sijasta jäänmurtajiin, lauttoihin ja kylmäkuljetusaluksiin sekä erityisesti Pohjanmeren öljyteollisuuden tarvitsemiin offshore-asuntolauttoihin yhdessä göteborgilaisen Consafe-yhtiön kanssa. Consafen konkurssi 1985 kuitenkin tuhosi myös Götaverkenin tulevaisuuden, ja viimeinen laiva, jäänsärkijä *Oden*, laskettiin vesille 1989. Cityvarvet-nimen saanut vanha telakka kuitenkin jatkoi toimintaansa korjaustelakkana vuoteen 2015 asti.

Lähteet
-------

1. 1 2 3 4  Götaverken-Göteborg *kommandobryggan.se*. Viitattu 24.12.2020.

Aiheesta muualla
----------------

* Kuvia tai muita tiedostoja aiheesta **Götaverken** Wikimedia Commonsissa
**Tunnusraitayökkönen** (*Orthosia gothica*) on keskikokoinen, ruskea yöperhoslaji. Lentoaikansa puolesta se kuuluu kevään ensimmäisiin perhosiin.

Koko ja ulkonäkö
----------------

Tunnusraitayökkönen on keskikokoinen, perusväritykseltään vaatimaton, ruskean ja harmaankirjava yökköslaji. Etusiiven keskellä, rengastäplän ja munuaistäplän välissä, on yleensä selvästi erottuva, hyvin tumma, hieman isoa L-kirjainta muistuttava kuvio. Tämä tunnusomainen kuvio voi kuitenkin olla myös keskiruskea tai jopa selvästi muuta siipeä vaaleampi, ja joskus rengastäplä saattaa jakaa sen kahteen osaan. Siiven takaosassa, keskivarjossa, on yleensä näkyvissä toinen tumma, likimain suorakaiteen muotoinen kuvio. Takasiivet ovat vaaleanruskeat, ja siipiväli on 31–38 mm. Ulkonäöltään samantapaisia lajeja ovat kilpiruuniyökkönen (*Xestia c-nigrum*) ja kolmioruuniyökkönen (*Xestia triangulum*).

Levinneisyys ja lentoaika
-------------------------

Levinneisyysalue kattaa koko Euroopan. Keski-Euroopassa laji lentää maalis-huhtikuussa, Suomessa aikuiset perhoset lentävät huhtikuun puolivälistä kesäkuun alkuun.

Elinympäristö ja elintavat
--------------------------

Tunnusraitayökkönen on erittäin yleinen laji, jonka yleisyyttä lisää sen viihtyminen kaikenlaisissa ympäristöissä. Laji on aktiivinen pimeän aikaan ja lentää helposti valolle. Päivisin aikuisia perhosia voi löytää lepäämästä ulkovalojen läheisyydessä. Aikuiset perhoset vierailevat kukilla. Laji talvehtii kotelona.

Ravintokasvi
------------

Toukka syö monia kasvilajeja.

Lähteet
-------

1. ↑
2. ↑
3. ↑
4. ↑
5. ↑


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1538831
* Wikispecies: Orthosia gothica
* BioLib: 54365
* BOLD: 183384
* EoL: 473403
* EPPO: ORTOGO
* EUNIS: 310595
* Fauna Europaea: 448078
* Fauna Europaea (new): c6aa5cf6-61bb-45d8-a902-04ce4a765ddf
* GBIF: 1798974
* iNaturalist: 210605
* IRMNG: 10896331
* LepIndex: 256800
* LoB: 4313
* NBN: NBNSYS0000006283
* NCBI: 43337

 |

 |
*Tämä artikkeli käsittelee etunimeä. Prinsessa Alfhildista on oma artikkeli.*

**Alfhild** on skandinaavisesta muinaistarustosta peräisin oleva naisen nimi. Nimi on käytössä pääosin sellaisissa maissa, joissa on käytössä joko norjan tai ruotsin kieli. Suomessa Alfhildin nimipäivää juhlitaan suomenruotsalaisen kalenterin mukaan 31. tammikuuta, mutta suomenkielisessä kalenterissa nimi korvattiin vuonna 1890 suomenkielisemmällä nimellä Alli.

Suomessa nimi Alhfild on Digi- ja väestötietoviraston tietojen mukaan annettu vuoden 2019 loppuun mennessä noin 840 henkilölle, joista suurin osa on syntynyt ennen vuotta 1940.

Alkuperä
--------

Nimi Alfhild on muunnos skandinaavisen mytologian nimestä Alfhildr, joka muodostuu sanoista *alfr* (keijukainen) sekä *hildr* (taistelu). Vapaana käännöksenä nimi voikin siten tarkoittaa *keijukaisten kanssa taistelevaa* tai *keijukaistaistelua*. Tanskalaisesta muinaishistoriasta kertovan teoksen Gesta Danorumin mukaan Alfhild oli gööttikuningas Siwardin tytär ja kilpineito, joka naamioitui miessotilaaksi ja pakeni äitinsä neuvosta välttääkseen avioliiton kuningas Alfin kanssa. Hänen elämänsä kuvaa mytologiassa 800-luvun viikingille ominaista elämää.

Tunnettuja Alfhildeja
---------------------

* Alfhild Agrell (1849–1923), ruotsalainen kirjailija
* Alfhild Holmberg (1878–1960), suomenruotsalainen opettaja, kolumnisti, poliitikko ja järjestövaikuttaja
* Alfhild Nordlund (1861–1941), suomalainen taidemaalari.
* Alfhild Viita, kirjailija Lauri Viidan äiti, jonka mukaan hän nimesi runonsa *Alfhild*.

Kuvitteellisia Alfhildeja
-------------------------

* Alfhild, kuningas Siwardin tytär ja kilpineito Saxo Grammaticuksen tanskalaisesta esihistoriasta kertovassa teoksessa *Gesta Danorum*.

Nimen muita merkityksiä
-----------------------

* S/S *Alfhild*, ruotsalainen vuonna 1916 uponnut höyrylaiva

Lähteet
-------

* Kustaa Vilkuna: *Etunimet*. Otava, 2005. ISBN 951-1-18892-5.

### Viitteet

1. ↑  Nimipalvelu Digi- ja väestötietovirasto. Viitattu 9.4.2020.
2. ↑  Alfhild *Behind the Name*. Mike Campbell. Viitattu 9.4.2020.
**Tähdet** 

 

Nimeäminen · Luokittelu  
Kehitys · HR-kaavio · Nukleosynteesi  

Tähtijärjestelmä · Eksoplaneetta  

Luettelot tähdistä

Synty ja kehitys 

Synty · Prototähti · Esipääsarja · Pääsarja  
Horisontaalihaara · Asymptoottihaara  
Esiplanetaarinen sumu · Planetaarinen sumu  
Wolfin–Rayetin tähti · Valesupernova  
Supernova · Hypernova

Luminositeettiluokitus 

Alikääpiö · Kääpiö (Punainen · Keltainen · Sininen)  
Alijättiläinen · Jättiläinen (Punainen · Sininen)  
Kirkas jättiläinen · Ylijättiläinen (Punainen · Sininen)  
Hyperjättiläinen

Spektriluokitus 

O · B · A · F · G · K · M  
Bariumtähti · Hiilitähti · Teknetiumtähti

Jäänteet 

Valkoinen kääpiö · Musta kääpiö · Heliumplaneetta  
Neutronitähti (Pulsari · Magnetar) · Musta aukko

Nukleosynteesi 

Alfareaktio · Kolmialfareaktio · Heliumleimahdus  
Hiilisykli · Hiilen fuusio · Neutronisieppaus · Nova

Yleiset ominaisuudet 

Ikä · Magnitudi · Metallisuus · Luminositeetti

Aiheeseen liittyvää 

Ruskea kääpiö · Ruskea alikääpiö · Planeetta  
Tähtijoukko (Avoin · Pallomainen) · Tähdistö  
Auringon ominaisuudet

 n • k • m 
**Alfareaktio** on tähdissä tapahtuva nukleosynteettinen fuusioreaktio, jossa helium-4-ydin yhdistyy raskaamman alkuaineen ytimen kanssa. Toinen heliumin fuusioreaktio on kolmialfareaktio, jossa pelkästään heliumatomeista yhdistyy hiili-12-atomeja. Alfareaktio alkaa toimia samoissa lämpötiloissa kuin kolmialfareaktio.

Alfareaktiot
------------

Alfareaktiot tuottavat hiilestä lähtien alkuaineita, aina lisäten kaksi protonia ja kaksi neutronia.

{\displaystyle ^{12}C+^{4}He\rightarrow ^{16}O+\gamma +7,16MeV}

{\displaystyle ^{16}O+^{4}He\rightarrow ^{20}Ne+\gamma +4,73MeV}

{\displaystyle ^{20}Ne+^{4}He\rightarrow ^{24}Mg+\gamma +9,32MeV}

Coulombin vallin suurentuessa reaktioista tulee yhä epätodennäköisimpiä. Tämän vuoksi ne eivät vaikuta suuresti tähden energiantuotantoon.

Lähteet
-------

1. ↑  Astrophysics Spectator

Aiheesta muualla
----------------

Nucleosynthesis (Arkistoitu – Internet Archive) (engl. .pdf)
**Eta Ophiuchi** (η Oph / η Ophiuchi) eli Sabik on tähti
Käärmeenkantajan tähtikuviossa. Sabik on kaksoistähti.
Molempien tähtien summattu kirkkaus 2,43, etäisyys 84 valovuotta, 
absoluuttinen kirkkaus 0,37. Tähti on sinivalkoinen, väri-indeksi B-V -0,05. Spektrityyppi A2.5Va, lämpötila 8920 K, säteilyntuotto 70 Aurinkoa. Säde 2 Aurinkoa, massa
3 Aurinkoa. Kaksoistähden komponenttien väli on 22 AU, rata hyvin soikea, mikä tekee planeettojen muodostumisen ehkä mahdottomaksi.
Kaksoistähden tähtien A ja B kirkkaudet ovat 2,9 ja 3,4.
Kiertoaika on 88 vuotta. A:n tyyppi on A2V ja B:n A3V.
Näiden luminositeetit ovat 36 ja 23 Aurinkoa.

  

Käärmeenkantajan tähdistö (Ophiuchus) » luettelo tähdistä, luokka

|  |  |
| --- | --- |
| Tähdet | α Oph, η Oph, ζ Oph, δ Oph, β Oph, κ Oph, ε Oph, θ Oph, ν Oph, 72 Oph, γ Oph, λ Oph, 67 Oph, 70 Oph, 44 Oph, χ Oph, 45 Oph, φ Oph, 36 Oph, σ Oph, ι Oph, ξ Oph, 68 Oph, ω Oph, ψ Oph, 47 Oph, ρ Oph, μ Oph, υ Oph, 20 Oph, 71 Oph, 41 Oph, τ Oph, 51 Oph, 66 Oph, 30 Oph, 74 Oph, 58 Oph, 24 Sco, HD 156681, 36 Oph, ο Oph, 23 Oph, τ Oph, 43 Oph, 37 Oph, 21 Oph, 24 Oph, 73 Oph, 14 Oph, 26 Oph, 12 Oph, 53 Oph, U Oph, ρ Oph, 16 Oph, 19 Oph, V986 Oph, 61 Oph, Y Oph, 29 Oph, 52 Oph, ο Oph, 18 Oph, Barnardin tähti, Wolf 1061, Gl 673, SN 1604 |
| Eksoplaneetat |  |
**Elof** on pääasiassa ruotsalainen miehen etunimi.

Nimen alkuperästä on useita selityksiä. Sitä on arveltu lyhentymäksi nimestä *Egilolf*, joka merkitsee "miekkasutta", tai toisen selityksen mukaan kyseessä on Olaf-nimen (Olavi) muunnos. Nimen on myös arveltu johtuvan muinaisskandinaavisesta nimestä *Eileifr*, joka merkitsee *ikuista perillistä.* Brittein saarilla se on kuitenkin käsitetty latinalaisen Elophius-nimen muunnokseksi. Tämä nimi on ollut eräällä skotlantilaisella tai irlantilaisella marttyyrillä, joka surmattiin Julianus Apostatan aikaisissa vainoissa.

Suomessa nimi Elof on vuoden 2019 loppuun mennessä annettu 572 henkilölle. Elofin nimipäivä on suomenruotsalaisen kalenterin mukaan 22. tammikuuta. Ennen vuotta 2015 nimipäivä oli kuitenkin 23. joulukuuta.

Tunnettuja Elofeja
------------------

* Elof Hellquist (1864–1933), ruotsalainen kielitieteilijä ja professori
* Elof Kristianson (1880–1929), suomalainen toimittaja ja uskontokriitikko
* Elof Magnusson (1253–1268), *Elavus Maununpoika*, ruotsalainen prinssi, Birger Jaarlin veli
* Elof Roschier (1903–1976), suomalainen kenraaliluutnantti

Lähteet
-------

1. 1 2  Lempiäinen, Pentti: *Suuri etunimikirja*. WSOY, 2004. ISBN 951-0-29400-4.
2. ↑  Behind the Name: Elof Mike Campbell. Viitattu 23.12.2013.
3. ↑  Nimipalvelu Digi- ja väestötietovirasto. Viitattu 22.1.2021.
**Radioaktiiviset projektit** 

Radioaktiiviset prosessit: 

* Alfahajoaminen
	+ Alfasäteily
* Beetahajoaminen
	+ Beetasäteily
* Elektronisieppaus
* Gammasäteily
* Sisäinen konversio
* Neutroniemissio
* Positroniemissio
* Protoniemissio
* Spontaani fissio

Ydinsynteesi 

* Neutronin sieppaus
	+ R-prosessi
	+ S-prosessi
* Protonin sieppaus:
	+ P-prosessi


Alfahajoaminen
**Alfahajoaminen** on ydinfysiikassa radioaktiivinen hajoaminen, jossa vapautuu alfahiukkanen. Alfahiukkanen on helium-atomin ydin, eli se koostuu kahdesta protonista ja kahdesta neutronista. Hajoamisessa ydin muuntuu tytärytimeksi, jonka järjestysluku on kahta pienempi ja massaluku neljää pienempi. Esimerkki alfahajoamisesta:

{\displaystyle {}\_{92}^{238}{\hbox{U}}\;\to \;{}\_{90}^{234}{\hbox{Th}}\;+\;{}\_{2}^{4}{\hbox{He}}^{2+},}
useimmiten merkitään näin:

{}^{{238}}{\hbox{U}}\;\to \;^{{234}}{\hbox{Th}}\;+\;\alpha .
Yllä oleva lauseke tarkoittaa että uraani-238-nuklidin alfahajoamisessa syntyy tytärnuklidi torium-234 ja alfahiukkanen.

Erityisesti raskaat atomiytimet ovat alfa-aktiivisia eli hajoavat alfahajoamisen kautta. Alfahajoaminen perustuu kvanttimekaaniseen tunneli-ilmiöön. *lähde?*

Alfahajoaminen on yksi hajoamisen tyyppi, jolla virittynyt epästabiili nuklidi voi saavuttaa stabiilin energiatilan.

Lähteet
-------

1. ↑  Rosen, Joe: *Encyclopedia of Physics*, s. 5. Infobase Publishing, 2009. ISBN 9781438110134. (englanniksi)
**Suunnitelmakieli** (harrastajien kesken usein *engelang* englannin sanoista *engineered language*) on keinotekoinen kieli, jonka tarkoituksena on kokeilla tai todistaa jokin hypoteesi siitä, kuinka kielet toimivat tai voisivat toimia. Suunnitelmakielet jaetaan kahteen ryhmään, filosofisiin kieliin ja loogisiin kieliin (*loglang* sanoista *logical language*). Joitakin suunnitelmiakieliä voidaan myös pitää kansainvälisinä apukielinä.

Loogiset kielet
---------------

Loogisten kielten tarkoituksena on mahdollistaa yksiselitteisyys viestinnässä. Tunnetuimmat loogiset kielet ovat loglan ja siitä syntynyt lojban.

Filosofiset kielet
------------------

Filosofiset kielet on suunniteltu kuvastamaan jotakin filosofian piirrettä ottaen kielen luonteen erityisesti huomioon. Esimerkiksi Edward Powell Fosterin ro muodostaa sanastonsa käyttämällä luokittelevaa puumallia, John Quijaidan ithkuil suunniteltiin mahdollisimman suppeaksi, ja Sonja Elen Kisan toki pona perustuu taolaisuuteen

Joitakin suunnitelmakieliä
--------------------------

* ceqli
* ithkuil
* láadan
* loglan
* lojban
* ro

Aiheesta muualla
----------------

* Suunnitelmakielilinkkejä
* Conlang Directory: Logical (Arkistoitu – Internet Archive)

Keinotekoiset kielet
afrihili | babm | basic english | borduuri | budinos | dothraki | dunia | ekspreso | esperanto | esperanto II | europanto | fasala | gestuno | glosa | hutt | ido | interlingua | interlingue | interslaavi | ithkuil | klingon | kotava | latino sine flexione | lingua franca nova | loglan | lojban | loxian | mondlango | neo | novial | pandunia | quenya | sindar | slovio | solresol | sona | syldaavi | talossa | toki pona | uuskieli | volapük kansainvälinen apukieli – taidekieli – suunnitelmakieli – luettelo keinotekoisista kielistä
**Elohopea-asetaatti** ((C2H3O2)2Hg) on elohopea- ja asetaatti-ionien muodostama ioniyhdiste. Yhdistettä voidaan käyttää muiden elohopeayhdisteiden valmistamiseen ja katalyyttinä orgaanisen kemian reaktioissa.

Ominaisuudet
------------

Huoneenlämpötilassa elohopea-asetaatti on valkoista kiteistä ainetta. Yhdiste liukenee hyvin veteen ja liukenee myös eräisiin orgaanisiin liuottimiin kuten etanoliin ja dietyylieetteriin. Monien muiden elohopeayhdisteiden tavoin myös elohopea-asetaatti on hyvin myrkyllistä.

Valmistus ja käyttö
-------------------

Elohopea-asetaattia voidaan valmistaa liuottamalla elohopeaoksidia tai elohopeajodidia kuumaan etikkahappoliuokseen. Etikkahappoa käytetään hieman ylimäärin ehkäisemään muodostuvan suolan hydrolyysiä. Toinen tapa valmistaa yhdistettä on hapettaa elohopeaa peretikkahapolla ja liuottaa muodostunut tuote etikkahappoon.

HgO + 2 CH3COOH → (CH3COO)2Hg + H2O
Elohopea-asetaattia voidaan käyttää muiden elohopeayhdisteiden valmistamiseen. Erityisesti sitä käytetään orgaanisten elohopeayhdisteiden kuten fenyylielohopea-asetaatin ja merbromiinin synteesiin. Yhdistettä voidaan käyttää myös katalyyttinä orgaanisen kemian synteeseissä esimerkiksi polymerointireaktioissa ja analyyttisessä kemiassa reagenssina.

Lähteet
-------

1. 1 2 3 4 5 6  Matthias Simon, Peter Jönk, Gabriele Wühl-Couturier & Stefan Halbach: *Mercury, Mercury Alloys, and Mercury Compounds, Ullmann's Encyclopedia of Industrial Chemistry*, John Wiley & Sons, New York, 2006. Viitattu 4.7.2015
2. 1 2  Elohopea-asetaatin kansainvälinen kemikaalikortti Viitattu 4.7.2015
3. 1 2 3  Milton Nowak & William Singer: *Mercury compounds, Kirk-Othmer Encyclopedia of Chemical Technology*, John Wiley & Sons, New York, 2000. Viitattu 4.7.2015
4. 1 2 3  Thomas Scott, Mary Eagleson: *Concise encyclopedia chemistry*, s. 637. Walter de Gruyter, 1994. ISBN 978-3110114515. Kirja Googlen teoshaussa (viitattu 4.7.2015). (englanniksi)
5. ↑  George W. A. Milne: *Gardner's commercially important chemicals*, s. 388. John Wiley and Sons, 2005. ISBN 978-0-471-73518-2. Kirja Googlen teoshaussa (viitattu 4.7.2015). (englanniksi)
**Glen Canyonin vesivoimalaitos** on U.S. Bureau of Reclamationin omistama vesivoimalaitos Coloradojoessa Arizonan osavaltion pohjoisosassa, Yhdysvalloissa. Voimalaitospato on toiseksi korkein betonikaaripato Yhdysvalloissa Hooverin padon jälkeen. Padon taakse jäävän Lake Powell -tekojärven tilavuus on noin 32,3 kuutiokilometriä, ja järvi peittää täytenä noin 689 neliökilometrin laajuisen alueen.

Voimalaitos on varustettu kahdeksalla generaattorilla, jotka tuottavat yhteensä 1 320 megawatin sähkötehon ja viisi terawattituntia vuosittain. Laitoksen sähköä siirretään käytettäväksi muun muassa Wyomingin, Utahin, Coloradon, Uuden Meksikon, Arizonan, Nevadan ja Nebraskan osavaltioihin.

Pato on osa Colorado River Storage Project -hanketta. Padon rakennuskustannukset olivat noin 245 miljoonaa dollaria.

Lähteet
-------

1. 1 2 3 4 5 6 7 8 9  Glen Canyon Unit *usbr.gov*.  3.2.2016. U.S. Bureau of Reclamation. Viitattu 18.3.2017. (englanniksi)

Aiheesta muualla
----------------

* Kuvia tai muita tiedostoja aiheesta **Glen Canyonin vesivoimalaitos** Wikimedia Commonsissa
**Elohopea(I)nitraatti** eli **merkuronitraatti** (Hg2(NO3)2) on elohopea- ja nitraatti-ionien muodostama epäorgaaninen ioniyhdiste. Yhdistettä voidaan käyttää lähtöaineena valmistettaessa muita elohopeayhdisteitä, joissa elohopea on hapetusluvulla +I ja laboratorioreagenssina.

Ominaisuudet
------------

Elohopea(I)nitraatti esiintyy tyypillisesti kidevedellisenä dihydraattina (Hg2(NO3)2·2H2O), joka on väritöntä monokliinistä kiteistä ainetta. Se liukenee pieniä määriä veteen heikosti happamaksi liuokseksi ja typpihappoon se liukenee hyvin. Elohopea(I)nitraatin vesiliuokset hydrolysoituvat hitaasti, jolloin muodostuu liukenematon väriltään keltainen elohopea(I)hydroksidinitraattisaostuma (Hg2NO3(OH)). Muiden elohopean yhdisteiden tavoin elohopea(I)nitraatti on erittäin myrkyllistä.

Valmistus ja käyttö
-------------------

Elohopea(I)nitraattia valmistetaan liuottamalla metallista elohopeaa laimeaan typpihappoliuokseen. Puhtaan tuotteen valmistaminen on vaikeaa, koska osa elohopeasta hapettuu usein elohopea(II)nitraatiksi. Tätä voidaan estää käyttämällä reaktiossa elohopeaylimäärää. Tuote puhdistetaan kiteyttämällä laimeasta typpihappoliuoksesta elohopean läsnä ollessa.

Elohopea(I)nitraatti liukenee veteen ja näitä liuoksia käytetään valmistettaessa veteen liukenemattomia elohopea(I)yhdisteitä. Esimerkiksi saostamalla natriumkloridin avulla muodostuu elohopea(I)kloridia ja saostamalla natriumbromidin avulla muodostuu elohopea(I)bromidia. Typpihapoketta, typpihappoa ja elohopea(I)nitraattia sisältävää liuosta kutsutaan Millonsin reagenssiksi, jota käytetään tyrosiinia sisältävien proteiinien läsnäolon osoittamiseen.

Lähteet
-------

1. 1 2 3 4 5  E. M. Karamäki: *Epäorgaaniset kemikaalit*, s. 338. Kustannusliike Tietoteos, 1983. ISBN 951-9035-61-3.
2. 1 2 3  Milton Nowak & William Singer: *Mercury compounds, Kirk-Othmer Encyclopedia of Chemical Technology*, John Wiley & Sons, New York, 2000. Viitattu 28.9.2014
3. 1 2 3  Matthias Simon, Peter Jönk, Gabriele Wülf-Couturier & Stefan Halbach: *Mercury, Mercury Alloys, and Mercury Compounds, Ullmann's Encyclopedia of Industrial Chemistry*, John Wiley & Sons, New York, 2006. Viitattu 28.9.2014
**Heku-yhtiöt** on suomalainen markkinointi­viestinnän suunnitteluun ja graafisen alan tuotantoon erikoistunut yhtiöryhmä. Siihen kuuluvat digitaalista markkinointi­viestintää suunnitteleva Barabra Oy, mainos­elokuva­tuotanto­yhtiö Drama Moving Pictures Helsinki Oy, painotuotteiden ja lehti-ilmoittelun tuotantoon keskittyvä Heku Oy ja tapahtumamarkkinointi­yhtiö Design Thing Oy.

Hekun historia juontaa vuonna 1938 perustettuun *Helsingin Kuvalaatta­tehdas Oy:öön*, jonka alku oli sotavuosien takia hankala. Vuonna 1943 yhtiö myytiin kahdelle kemigrafia-alan ammattilaiselle, joista E. Wathén ryhtyi toimitus­johtajaksi ja E. Laiho tekniseksi johtajaksi. Jaakko Wathénin toimitusjohtajakaudella konsernin emoyhtiöksi tuli 1980-luvulla Helsingin Grafituote Oy.

Reprostudio Luomanen & Raunio Oy:n perustivat Hannu Luomanen ja Timo Raunio vuonna 1984. Sen osakekanta myytiin vuonna 1990 Jorma Korhoselle, Sirpa Korhoselle, Mikko Lännenpäälle ja Tuomo Piipposelle. Reprostudio Luomanen & Raunio Oy osti vuonna 1992 Helsingin Grafituote Oy:n ja Helsingin Kuvalaattatehdas Oy:n (Heku). Vuonna 1993 Reprostudio Luomanen & Raunio ja Heku yhdistyivät nimelle Reprostudio & Heku Oy. Vuonna 1997 tämä yritys myytiin Kauppakaari Oy:lle, josta tuli vuonna 2000 osa Talentumia. Reprostudio & Hekusta tuli näin osa Talentumin premedia-liiketoiminta­ryhmää yhdessä Reprolahden, Offset-Kopion sekä Oy Lito-Scan Ab:n kanssa. Vuonna 2003 Reprostudio & Heku ja Lito-Scan yhdistyivät.

Vuosituhannen vaihteessa Reprostudio & Heku kertoi olevansa Pohjoismaiden suurin reprolaitos. Sen liikevaihto oli noin 56 miljoonaa ja henkilöstön määrä 63. Yhtiön päätuotteita olivat ilmoitusaineistot, painoaineistot, kuvamanipulaatiot sekä asiakasyritysten digitaalisten aineistoarkistojen ylläpito. Sen asiakasryhmiä olivat mainostoimistot (84 % liikevaihdosta), kirjapainot sekä mainostajayritykset.

Vuonna 2005 yrityksen palveluksesta lähti 25 ihmistä, muiden muassa Reprostudion perustajakaksikko Timo Raunio ja Hannu Luomanen. Raunio kuitenkin jatkoi yrityksen hallituksen puheenjohtajana.

Vuonna 2007 Talentum myi Hekun Johan Helsingiuksen omistamalle Otso Group Oy:lle ja toimitusjohtaja Petri Telarannalle.

Lähteet
-------

1. 1 2 3 4 5   Vainu.io *search.vainu.io*.
2. ↑  Teppo Juuvinmaa on Hekun uusi varatoimitusjohtaja. Markkinointi & Mainonta 5.1.2015. Web Archive 2016. Viitattu 7.11.2021.
3. ↑  Suomen kuvalaattalaitosten historiaa, 1906–1958, Kemigraafi Klubin 50-vuotisjuhlajulkaisusta 1959, Eero Hämäläisen yksityinen verkkosivusto. Viitattu 10.8.2016.
4. 1 2 3  Pirinen, Rauno: eBusiness graafisessa teollisuudessa (Arkistoitu – Internet Archive), Telealan liiketoiminnan tutkimusseminaari 1, Teknillinen korkeakoulu, syksy 2000, s. 10–12. Viitattu 10.8.2016.
5. ↑  Reprostudio & Heku, YTJ Yritys- ja yhteisötietojärjestelmä. Haettu 10.8.2016.
6. ↑  Heku ja Lito-Scan yhdistävät liiketoimintansa. Talentum Oyj 13.10.2003. PDF. Web Archive 2016. Viitattu 7.11.2021.
7. ↑  Määttänen, Seppo: Telaranta Hekun toimariksi, *Markkinointi & Mainonta 11.10.2005. Web Archive 2016. Viitattu 7.11.2021.*
8. ↑  Talentum myi reprotoimintansa. *Markkinointi & Mainonta 13.6.2007. Web Archive 2016. Viitattu 7.11.2021.*
Ensimmäinen Karstadt tavaratalo avattiin 1881 Wismariin
Karstadt Frankfurtissa
**Arcandor AG** (vuoteen 2007 KarstadtQuelle AG) oli saksalainen tavaratalo-, postimyynti- ja matkailualan yritys, joka oli alallaan Euroopan suurin. Se perustettiin vuonna 1999 yhdistämällä vuonna 1920 perustettu tavarataloyritys *Karstadt Warenhaus AG* ja 1927 perustettu postimyyntiyritys *Quelle Schickedanz AG & Co*. Yritys ajautui konkurssiin vuonna 2009.

Vuonna 2007 yrityksellä oli 70 637 työntekijää ja sen liikevaihto oli 14,28 miljardia euroa. Yhtiön suurin yksittäinen myymälä oli Kaufhaus des Westens (KaDeWe) Berliinissä. Suurin *Karstadt*-niminen myymälä sijaitsi Frankfurtissa.

Historia
--------

14. toukokuuta 1881 Rudolph Karstadt perusti ensimmäisen myymälänsä nimeltään *Tuch-, Manufactur- und Confectionsgeschäft Karstadt* Wismariin. Vuonna 1884 toinen myymälä avattiin Lyypekkiin. Pian 24 myymälää oli avattu ympäri pohjoista Saksaa. Vuonna 1920 yhtiöstä tuli pörssiyhtiö. Vuonna 1984 se osti postimyyntiyhtiö Neckermann Versandin. Vuonna 1994 se osti vähittäismyymäläketju Hertien johon KaDeWe kuului. Vuonna 1999 se viimein yhdistettiin Quelle AG:n kanssa yhtiöksi KarstadtQuelle AG. Vuonna 2007 yhtiön uudeksi nimeksi tuli Arcandor AG. 

Arcandor hakeutui konkurssiin 9.6.2009. Osana konkurssiprosessia Arcandorin lainanantajat myivät niille pantiksi annetut, Arcandorin omistamat matkatoimistoyritys Thomas Cook Group plc:n osakkeet.

Arcandor AG:n hallituksen puheenjohtajat
----------------------------------------

* Walter Deuss (1999–2000)
* Wolfgang Urban (2000–2004)
* Christoph Achenbach (2004–2005)
* Harald Pinger (2005)
* Thomas Middelhoff (vuodesta 2005)

Lähteet
-------

1. ↑  Peltola, Heikki: *Palveluloisto ja kiehtomisen aito taito, Kaupan keinot hyperkilpailussa*, s. 207. Helsinki: Edita, 2007. ISBN 9789513749422.
2. ↑  Saksalainen kauppajätti nurin *Yle Uutiset*.  9.6.2009. Viitattu 22.5.2018.
3. ↑  Facts & Figures Arcandor AG.  Arkistoitu 18.2.2008. Viitattu 8.3.2008. (englanniksi)
4. ↑  Arcandor history Arcandor AG.  Arkistoitu 19.12.2007. Viitattu 8.3.2008. (englanniksi)
5. ↑  Informationen zur Insolvenz Arcandor Gruppe.  Arkistoitu 25.2.2010. Viitattu 4.3.2010.

Aiheesta muualla
----------------

* Arcandor AG:n virallinen kotisivu (Arkistoitu – Internet Archive) (englanniksi)
* Karstadt.de (saksaksi)